open-index/open-wikipedia-markdown huggingface dataset:
Vitamiinilaadsed biomolekulid

**Vitamiinilaadsed biomolekulid** ehk **vitamiinilaadsed toitumisfaktorid**, ka **vitaminoidid** ka essentsiaalsed metaboliidid on eeldatavasti vitamiinilaadset toimet omavad, väga erineva struktuuriga orgaanilised bioaktiivsed ühendid biomolekulid, ka mikrotoitained, mida elusorganismid enamasti eksogeensete allikateta ei sünteesi või sünteesivad ebapiisavas koguses ning peetakse vajalikuks toidulisaainete manustamist.

Vitamiinilaadsed biomolekulid ehk vitaminoidid on järgmised:  
*B<sub>13</sub>-vitamiin
*B<sub>15</sub>-vitamiin ehk pangaamhape
*B<sub>16</sub>-vitamiin *[[dimethylglycine]]*
*B<sub>17</sub>-vitamiin *[[laetrile]]*
*B<sub>22</sub>-vitamiin karnitiin
*F-vitamiinide rühm (polüküllastamata rasvhapped, *PUFA*-d, oomega-3-rasvhapped (linoolhape (LA), α-linoleenhape (ALA), eikosapenaeenhape (EPA), dokosaheksaeenhape (DHA)
*H<sub>3</sub>-vitamiin 
*inositool
*N-vitamiin, ka lipoehape
*P-vitamiin flavonoidid
*vitamiin PABA, ka B<sub>x</sub>-vitamiin
*PQQ-vitamiin (*pyrroloquinoline quinone*)
*U-vitamiin – *cabagin* 
*Q-vitamiin jpt.

Vitaminoididega ei seostata ka otseselt laiaulatuslikku avitaminooside teket. Küll aga võib vitaminoidide puudumisega seostada haiguslikke seisundeid inimestel, kelle füsioloogilised eripärad (neerupuudulikkus, immuunpuudulikkus, metaboolsed haigused, kestev medikamentoosne ravi jne) ja või normaalsed ealised muutused (aeglustub vitamiinide süntees, varud, muutused toitumises ja eluviisis, mitmed haigused ja/või ensüümidega seonduv), geneetiline eripära mõjutavad organismi füsioloogilist seisundit otsustavalt..

## Viited
Tooele maakond

**Tooele maakond** (*Tooele County*) on maakond USA-s Utah' osariigis.

Maakonna halduskeskus ja suurim linn on Tooele.

Maakonna pindala on 18 874 km², millest 924 km² moodustab veepindala.

Elanike arv oli 2010. aasta rahvaloenduse järgi 58 218. Aastal 2000 oli elanike arv 40 735.

## Naabermaakonnad
* Box Elderi maakond (põhjas)
* Weberi maakond (kirdes)
* Davise maakond (idas)
* Salt Lake'i maakond (idas)
* Utah' maakond (idas)
* Juabi maakond (lõunas)
* White Pine'i maakond (edelas)
* Elko maakond (läänes)

## Ajalugu
Tooele maakond moodustati 1852. aastal.

## Kaitsealad
* Wasatchi metsakaitseala (osa)

## Viited

## Välislingid

* Tooele maakonna koduleht (*inglise keeles*)
Salt Lake'i maakond

**Salt Lake'i maakond** (*Salt Lake County*) on maakond USA-s Utah' osariigis.

Maakonna halduskeskus ja suurim linn on Salt Lake City.

Maakonna pindala on 2092 km², millest 182 km² moodustab veepindala.

Elanike arv oli 2010. aasta rahvaloenduse järgi 1 029 655. Aastal 2000 oli elanikke 898 387.

## Naabermaakonnad
* Tooele maakond (läänes)
* Utah' maakond (lõunas)
* Wasatchi maakond (kagus)
* Summiti maakond (idas)
* Morgani maakond (kirdes)
* Davise maakond (põhjas)

## Ajalugu
Salt Lake'i maakond moodustati 15. märtsil 1852. Maakond on saanud nime Suure Soolajärve (*Great Salt Lake*) järgi.

## Viited

## Välislingid

* Salt Lake'i maakonna koduleht (*inglise keeles*)
Washingtoni maakond (Vermont)

**Washingtoni maakond** (*Washington County*) on maakond USA-s Vermonti osariigis.

Maakonna halduskeskus on Montpelier ja suurim linn Barre.

Maakonna pindala on 1800 km², millest 16 km² moodustab veepindala.

Elanike arv oli 2010. aasta rahvaloenduse järgi 59 534. Aastal 2000 oli elanike arv 58 039.

Washingtoni maakond on elanike arvult Vermonti osariigi kolmas maakond.

## Naabermaakonnad
* Lamoille'i maakond (põhjas)
* Caledonia maakond (kirdes)
* Orange'i maakond (kagus)
* Addisoni maakond (edelas)
* Chittendeni maakond (loodes)

## Ajalugu
Washingtoni maakond moodustati 15. jaanuaril 1777. aastal. Maakond on saanud nime George Washingtoni järgi.

## Kaitsealad
* Green Mountaini metsakaitseala (osa)

## Viited

## Välislingid
Grays Harbori maakond

**Grays Harbori maakond** (*Grays Harbor County*) on maakond USA-s Washingtoni osariigis osariigis. 

Maakonna halduskeskus on Montesano ja suurim linn Aberdeen.

Maakonna pindala on 5760 km&sup2;, millest 798 km&sup2; moodustab veepindala.

Elanike arv oli 2010. aasta rahvaloenduse järgi 72 797. Aastal 2000 oli elanike arv 67 194.

## Naabermaakonnad
* Jeffersoni maakond (põhjas)
* Masoni maakond (kirdes)
* Thurstoni maakond (idas ja kagus)
* Lewise maakond (lõunas ja kagus)
* Pacificu maakond (lõunas)

## Ajalugu
Grays Harbori maakond moodustati 14. aprillil 1854. aastal Chehalisi ja Thurstoni maakonna osast.

## Kaitsealad
* Colonel Bob Wilderness
* Griffiths-Priday State Park
* Lake Sylvia State Park
* Ocean City State Park
* Olympici rahvuspark
* Olympici metsakaitseala
* Pacific Beach State Park
* Twin Harbors State Park
* Westhaven State Park
* Westport Light State Park

## Viited

## Välislingid

* Grays Harbori maakonna koduleht (*inglise keeles*)
Snohomishi maakond

**Snohomishi maakond** (*Snohomish County*) on maakond USA-s Washingtoni osariigis osariigis. 

Maakonna halduskeskus ja suurim linn on Everett.

Maakonna pindala on 5688 km&sup2;, millest 277 km&sup2; moodustab veepindala.

Elanike arv oli 2010. aasta rahvaloenduse järgi 713 335. Aastal 2000 oli elanike arv 606 024.

## Naabermaakonnad
* Skagiti maakond (põhjas)
* Chelani maakond (idas)
* Kingi maakond (lõunas)
* Islandi maakond (läänes)

## Ajalugu
Snohomishi maakond moodustati 14. jaanuaril 1861. Maakond on saanud nime Snohomishi indiaani hõimu järgi.

## Viited

## Välislingid

* Snohomishi maakonna koduleht (*inglise keeles*)
Avatar (film 1916)

**"Avatar"** on Carmine Gallone 1916. aastal loodud Itaalia tummfilm. 

Théophile Gautier' samanimelise romaani järgi tehtud film räägib Ottavio de Saville traagilisest armastusest krahvinna Prascovie Labinska vastu. Ühendkuningriigis tunti filmi ka pealkirja "Mustkunstnik" (*The Magician*) all. 

## Näitlejad
*Soava Gallone
*Andrea Habay
*Augusto Mastripietri
*Amleto Novelli
Kingi maakond (Washington)

**Kingi maakond** (*King County*) on maakond USA-s Washingtoni osariigis osariigis. 

Maakonna halduskeskus ja suurim linn on Seattle.

Maakonna pindala on 5975 km&sup2;, millest 466 km&sup2; moodustab veepindala.

Elanike arv oli 2010. aasta rahvaloenduse andmetel 1 931 249. Aastal 2000 oli elanike arv 1 737 034.

Kingi maakond on elanike arvult Washingtoni suurim ja USA 14. maakond.

## Naabermaakonnad
* Snohomishi maakond (põhjas)
* Pierce'i maakond (lõunas)
* Chelani maakond (idas ja kirdes)
* Kittitasi maakond (idas ka kaugs)
* Kitsapi maakond (läänes)

## Ajalugu
Kingi maakond moodustati 22. detsembril 1852 Thurstoni maakonna osast. Maakond on saanud nime William Rufus Kingi järgi, kes oli Ameerika Ühendriikide asepresident, kui loodi Washingtoni territoorium.

## Kaitsealad
* Klondike Gold Rush National Historical Park
* Snoqualmie metsakaitseala (osa)

## Viited

## Välislingid

* Kingi maakonna koduleht (*inglise keeles*)
Looduspärand

**Looduspärand** (inglise *natural heritage*) on looduslikud mälestised, mis koosnevad bioloogilistest või füüsilistest moodustistest või moodustiste rühmadest, kusjuures neil mälestistel on esteetika või teaduse seisukohast tähelepanuväärne ülemaailmne väärtus. 

Looduspärand koos kultuuripärandiga moodustab maailmapärandi.

## Vaata ka
*kultuuripärand
*loodusmälestis

## Viited
Elavad inimaarded

**Elavad inimaarded** ehk **elavad inimvaramud** (inglise keeles *Living Human Treasures*) on  UNESCO projekti "Mittemateriaalne kultuuripärand" (*Intangible Cultural Heritage*; artikkel 2.3, 2003. aasta konventsioon) raames tuvastatud ja tunnustatud inimesed, kellel on mittemateriaalse kultuuripärandi esitamiseks ja taasloomiseks vajalikke väga kõrgel tasemel teadmisi ja oskuseid ning valmidust neid ka teistele õpetada, mida peetakse vajalikuks inimeste kultuurielu teatud aspektide esitamisel ja seeläbi ka nende materiaalse kultuuri säilitamisel. 

UNESCO projektis on sätestatud, et üksnes väljavalitud ning selliselt ka tunnustatud *Elavad inimaarded* on aluseks sellele, et inimesed oma erinevaid oskusi ja kogemusi motiveeritult edasi annavad.

## Viited
Rästa

**Rästa** on nimi, mis tuleneb linnunimest "rästas".
***[[Rästa tänav]]** on tänav Tallinnas
***[[Rästa tänav (Tartu)|Rästa tänav]]** on tänav Tartus
***[[Rästa põik]]** on põiktänav Tallinnas
***[[Rästa (perekonnanimi)|Rästa]]** on perekonnanimi
**Stig Rästa, eesti muusik
Paul Kard

**Paul Kard** (aastani 1936 Kudrävtsew, ka Kudrävtsev,, ka Pavel Kudrjavtsev; 15/2. detsember 1914 Krõmskaja staniitsa, Kubani oblast – 3. september 1985 Tartu) oli eesti füüsik, Eesti NSV Teaduste Akadeemia liige (1961).

## Elulugu
Ta sündis kooliõpetaja peres, oli rahvuselt venelane. Elas aastast 1917 Eestis. Lõpetas 1933 Tartu vene gümnaasiumi, 1945 Tartu Ülikooli matemaatikaosakonna ja 1949 aspirantuuri.
* 1941–1942 Punaarmees
* 1942–1944 füüsikaõpetaja Omski oblastis
* 1946–1985 Tartu Riikliku Ülikooli teoreetilise füüsika kateedris assistent, vanemõpetaja, dotsent, professor
* 1967–1985 TRÜ professor
* 1960–1981 TRÜ kateedrijuhataja
Eesti NSV Teaduste Akadeemia korrespondentliikmeks valiti 1961. aastal füüsika alal.

Paul Kard suri 3. septembril 1985 Tartus, ta on maetud Vana-Jaani kalmistule.

## Teadustöö
Kandidaadiväitekirja "Vesinikusarnane aatom kvanditud ruumis" kaitses ta 1949. aastal Tartu Riiklikus Ülikoolis, doktoriväitekirja "Mitmekihiliste optiliste kilede arvutamise ja sünteesi teooria" kaitses 1965 Leningradi Täppismehaanika ja Optika Instituudis.

Uurimused:
ruumi kvantimise idee rakendusvõimalused kvantväljateoorias; teoreetiline optika.
Esitas 1952. aastal uue meetodi valguse täieliku peegeldumise kirjeldamiseks ja ennustas valguskiire ristnihke olemasolu. Üldise tunnustuse leidsid Kardi tööd mitmekihiliste optiliste katete teooria alal. Ta esitas mitmekihiliste interferentssüsteemide järjekindla analüütilise teooria ning avastas üldise meetodi selgendavate interferentskatete ja mitmesuguste valgusfiltrite sünteesiks. Avaldanud uurimusi ka ühedimensioonilise lainevõrrandi teooria, erirelatiivsusteooria aluste ning füüsika ajaloo, metodoloogia ja filosoofia alalt.

Ta õpetas Tartu Riiklikus Ülikoolis kõiki teoreetilise füüsika põhikursusi. Rohketest erikursustest oli hinnatuim füüsika filosoofia ja metodoloogia kursus, mille loenguid ta pidas korduvalt ka Läti Ülikoolis.

Oli "Eesti nõukogude entsüklopeedia" ja "Eesti entsüklopeedia" füüsika ühiskondliku toimetuse juht ja rohkem kui 600 artikli autor. On avaldanud üle 125 teaduspublikatsiooni. Oma loengukursuste põhjal kirjutas ta 10 eestikeelset ja 3 venekeelset õppevahendit, mis avaldati ülikooli rotaprintväljaannetena.

## Tunnustus
* 1974 Eesti NSV teeneline teadlane
* 1961 Tööpunalipu orden
* 1977 orden "Austuse märk"
* 1982 Lenini orden
* 1984 Eesti Teaduste Akadeemia medal
* 1985 Eesti NSV riiklik preemia

## Viited

## Kirjandus
* Karlov, Leo 1989. Paul Kard and Lorentz-free special relativity. *Physics Education* 24(3): 165.
* Kõiv, Madis 2013. Minu õpetaja Paul Kard. *Akadeemia* 25(8): 1347–1367.
*
Ljudmila Ulitskaja

**Ljudmila Ulitskaja** (sündinud 21. veebruaril 1943 Davlekanovos Baškortostanis) on vene kirjanik, kelle teoseid on tõlgitud 33 keelde. 

Ljudmila Ulitskaja sündis Baškortostanis, kus ta vanemad olid sõja eest evakuatsioonis. Tema vanaisa oli aastatel 1931–1941 represseeritud ja oli aastast 1948 vangis. Pärast sõja lõppu kolis pere Moskvasse, kus Ulitskaja lõpetas keskkooli ja 1967. aastal Moskva Riikliku Ülikooli bioloogina.

Kuni 1970. aastani töötas ta NSV Liidu Teaduste Akadeemia Üldise Geneetika Instituudis (в Институте общей генетики АН СССР), seejärel oli Juudi Muusikalises Kammerteatris kirjandusala juhataja. 

Ta on kirjutanud esseid, laste- ja nukunäidendeid, raadioinstseneeringuid ning tõlkinud luuletusi mongoli keelest.

Ulitskaja, kes elab alates 2022. aastast Berliinis, pälvis 2023. aastal Erich Maria Remarque'i rahupreemia. Auhinnatseremoonia toimus 22. juunil tema kodulinnas Osnabrückis, saksa kirjaniku 125. sünniaastapäeval. 

## Tunnustus
* 2001 Vene Booker 
* 2004 Prantsusmaa kunstide ja kirjanduse ordeni rüütliklass 
* 2014 Austria riiklik Euroopa kirjanduse auhind
* 2023 Erich Maria Remarque'i rahuauhind

## Ljudmila Ulitskaja teosed eesti keeles
* "Lõbus matus". Tallinn, Tänapäev, 2006. Vene keelest tõlkinud Ilona Martson
* "Kukotski juhtum". Tallinn, Tänapäev, 2008. Vene keelest tõlkinud Jüri Ojamaa
* "Medeia ja tema lapsed". Tallinn, Tänapäev, 2009. Vene keelest tõlkinud Vilma Matsov ja Veronika Einberg
* "Imaago". Tallinn, Tänapäev, 2011. Vene keelest tõlkinud Jüri Ojamaa
* "Daniel Stein, tõlkija", Tallinn, Tänapäev, 2013. Vene keelest tõlkinud Ilona Martson
* "Siiralt teie Šurik", Tallinn, Tänapäev, 2017. Vene keelest tõlkinud Ilona Martson
* "Sonjake. Lõbus matus", Tallinn, Tänapäev, 2019. Vene keelest tõlkinud Ilona Martson

## Isiklikku
Ljudmila Ulitskaja on kolmandat korda abielus, tema kolmas abikaasa on skulptor Andrei Krassulin; teisest abielust on tal kaks poega, kellest üks on džässmuusik, aga praegu töötab sünkroontõlgina; teine poeg tegeleb äriga.

## Viited
Läänemeremaade komitee

**Läänemeremaade komitee** (ka: **Läänemere kubermangude komitee**; vene keeles *Комитет для устройства быта Лифляндских крестьян* või *Остзейский комитет*; saksa keeles *Ostseekomitee*) oli aastatel 1846–1875 tegutsenud asutus, mis vaatas läbi Balti kubermangude agraarseaduste projekte.

Komitee valmistas ette ka Liivimaa 1848. ja 1860. ja Eestimaa 1856. aasta talurahvaseaduse.

## Viited
Karli Lambot

**Karli Lambot** (sündinud 5. jaanuaril 1970) on eesti ettevõtja ja sportlane.

## Hariduskäik
Ta lõpetas 1988. aastal Kohtla-Järve 1. Keskkooli ning 1995. aastal Tartu Ülikooli majandusteaduskonna ärirahanduse eriala. Õpib EELK Usuteaduse Instituudis kristliku kultuuriloo magistrantuuris.

## Töökohad
1992–2005 töötas ettevõtte ACE Logistics Group AS tegevjuhina, alates 2005 nõukogu esimehena. Firma aktsionär 33,4%-ga.

Olnud alates 1994. aastast Eesti Logistika ja Ekspedeerimise Assotsiatsiooni juhatuses (ühe kaheaastase vaheajaga) ning korduvalt juhatuse esimees.

## Muud tegevused
Võitnud aastatel 2010–2011 koos Rait Pallo ja Tõnu Lillelaidiga kestvusorienteerumise ehk rogaini maailma- ja Euroopa meistrivõistlustel kolm pronksmedalit, 2014. aastal koos Mariann Sulega rogaini maailmameistrivõistlustel segavõistkondade klassis hõbemedali.

2013. aasta Orava valla konkursi “kauneim suvekodu” laureaat.

2016. aastal oli üks valitsuse poolt kavandataval kujul Rail Balticu peatamist nõudva avaliku elu tegelase pöördumise (101 kiri) allakirjutajatest.

## Isiklikku
Ta oli aastatel 1993– abielus Evelin Intiga (hilisema Evelin Ilvesega).

## Kirjutisi
*"Poliitkartellide olemus". Memokraat, 1. juuni 2012 
*"Mõtteid täiuslikust erakonnast". Sirp, 18. oktoober 2012 
*"Karli Lambot: kus laastab orkaan Parts järgmisena?". Äripäev, 2. november 2012
*"Võimustruktuuride vastastikune võimendus". Sirp, 14. märts 2013 
*"Karli Lambot: kuidas suhtuda Rahvakogusse?". Postimees, 17. märts 2013 
*"Karli Lambot: Miks lasta amatööridel linna juhtida?". Delfi, 13. mai 2013 
*Last Control Wins Estonian's Third Place, Sleepmonsters
*"Lambot: linnapea olgu avaliku konkursiga leitud tippjuht". Postimees, 27. september 2013
*"Miks mul on Eestis hea elada". Postimees, 20. märts 2014 
*"Rail Balticu tasuvusuuringust paljastunud nelja miljardi eurone auk on ikka lappimata". Eesti Päevaleht, 17. jaanuar 2018

## Viited

## Välislingid
*
Valeri Kois

**Valeri Kois** (sündinud 10. juunil 1950 Tallinnas) on Eesti poliitik.

Ta sündis Tallinnas, kuid õige pea kolisid vanemad Leningradi oblastisse, kus ta lõpetas keskkooli ja ehitusinseneride instituudi. 1976. aastal (pärast sõjaväeteenistust) kolis Kohtla-Järvele. 

Kohtla-Järvel töötas ta algul Kohtla-Järve Teede Remondi ja Ehituse Valitsuses. 1990. aasta algul oli ta EKP Kohtla-Järve Rajoonikomitee sekretär. 

Aastatel 1990–1992 oli ta Eesti Vabariigi Ülemnõukogu saadik. 20. augustil 1991 hääletas ta Eesti iseseisvuse taastamise poolt. 

Praegu tegutseb ta Kuremäel füüsilisest isikust ettevõtjana.

## Tunnustus
* 2002 Riigivapi V klassi teenetemärk
* 2006 Riigivapi III klassi teenetemärk

## Kirjandus
* Ajaleht Leninlik Lipp 1. märts 1990.
Nii täiuslik see

**"Nii täiuslik see"** on Birgit Õigemeele singel. Laul anti välja 2013. aasta juulis. Muusika ja sõnad on kirjutanud Mihkel Mattisen ja laulu produtseerinud Timo Vendt. Laul on ühtlasi teine singel Birgit Õigemeele jõuludeks 2013 ilmunud albumilt "Uus algus". 

## Edetabelikohad

## Viited
Italo Calvino

**Italo Calvino** (15. oktoober 1923 Santiago de Las Vegas, Kuuba – 19. september 1985 Siena) oli itaalia kirjanik ja ajakirjanik.

Ta sündis Havanna eeslinnas Santiago de Las Vegases. Tema isa Mario Calvino oli troopiliste viljade agronoom ja botaanik, kes ka õpetas põllumajandust ja lillekasvatust; ema Eva Calvino (neiuna Eva Mameli) oli botaanik ja ülikooli professor (abiellumise ajal ülikooli nooremõppejõud). Õige pea pöördusid vanemad tagasi Itaaliasse ning Italo Calvino veetis lapsepõlve Sanremos, kus ta lõpetas ka keskkooli.

Teise maailmasõja alguses katkestas ta õpingud ülikooli põllumajandusteaduskonnas ning 1943. aastast võttis osa partisaniliikumisest (Garibaldi brigaadide koosseisus). 1945. aastal suundus ta Torinosse, kus tegi kaastööd mitmele ajalehele ning astus Itaalia Kommunistliku Partei liikmeks. Ta pöördus ka tagasi ülikooli, kuid põllumajandusteaduskonna asemel filoloogiateaduskonda, mille lõpetas aastal 1947, kaitstes diplomitöö Joseph Conradi loomingust. Pärast ülikooli lõpetamist asus ta tööle kommunistliku ajalehe L'Unità toimetusse.

## Teosed eesti keeles
* "Kui rändaja talvisel ööl". (Tõlkinud Eva Ingerpuu-Rümmel, sari "Ajavaim".) Tallinn: Koolibri 2012.
* "Palomar". (Tõlkinud Tiina Laats, sari "Punane raamat".) Tallinn: Tänapäev 2000.
* "Ameerika loengud". (Tõlkinud Ülar Ploom) Tallinn: Varrak 1996
* "Nähtamatud linnad". (Tõlkinud Tiina Laats, Mart Aru, Anne Kalling.) Tallinn: Tallinna Raamatutrükikoda 1972.
* "Parun puu otsas". (Tõlkinud Aleksander Kurtna.) Tallinn: Eesti Raamat 1971.

## Tunnustus
* 1976 Austria riiklik Euroopa kirjanduse auhind
Keemia tänav

**Keemia tänav** on tänav Tallinnas Kristiine linnaosas Lilleküla asumis Mooni allasumis. 

Keemia tänav algab Endla tänavalt ning ristub Mehaanika, Välja ja Kirsi tänavaga ning lõpeb Tedre tänaval. Keemia tänav on põhjakirde-lõunaedela suunaline ning ligikaudu 820 meetri pikkune.

Keemia tänav sai nime 1904. aastal. Tänava saksakeelne nimi oli *Chemiestrasse* ja venekeelne nimi oli *Химическая улица*. Tänava rajas ärimees Albert Koba.

## Viited
Uuesalu

**Uuesalu** on küla Eestis Harju maakonnas Rae vallas.

Küla eraldati 2013. aastal Järvekülast ja Kurnast. See piirneb põhjas Järveküla ja Assaku alevikuga, läänes Lehmja külaga ning lõunas Kurna küla ja Kiili valla Kangru alevikuga.

Küla tuumikala on tiheda asustusega elamupiirkond, mis asub küla lõunaosas Kurna oja lähistel. Selle on välja arendanud 2003. aastal Eestis tegevust alustanud Soome ettevõtte kohalik tütarettevõte. Samas kõrval oja ääres asub ka üks talukoht, mis oli enne uuselamute rajamist ainus eluase praeguse küla maa-alal.

Külaseltsi moodustasid elamupiirkonna elanikud 2010. aastal veel enne naaberküladest eraldumist. 2012. aastal esitasid nad taotluse külastaatuse saamiseks, mille vallavolikogu tagasi lükkas. Küla sooviti moodustada eeskätt asukoha tõttu Järveküla ja Kurna lahkmealal, mis on eraldatud kummagi varasema küla keskusalast. Otsuse Uuesalu küla moodustamise kohta võttis vallavolikogu vastu 2013. aastal.

Küla arendaja kavatseb Uuesallu rajada elamispinda kokku 390 leibkonnale.

## Viited
Spokane'i maakond

**Spokane'i maakond** (*Spokane County*) on maakond USA-s Washingtoni osariigis. 

Maakonna halduskeskus ja suurim linn on Spokane.

Maakonna pindala on 4613 km&sup2;, millest 44 km&sup2; moodustab veepindala.

Elanike arv oli 2010. aasta rahvaloenduse järgi 471 221. Aastal 2000 oli elanike arv 417 939.

Spokane'i maakond on elanike arvult Washingtoni osariigi neljas maakond.

## Naabermaakonnad
* Pend Oreille'i maakond (põhjas)
* Bonneri maakond (kirdes)
* Kootenai maakond (idas)
* Benewahi maakond (kagus)
* Whitmani maakond (lõunas)
* Lincolni maakond (läänes)
* Stevensi maakond (loodes)

## Ajalugu
Spokane'i maakond moodustati 29. jaanuaril 1858. Maakond on saanud nime spokani (*spokane*) indiaani hõimu järgi.

## Kaitsealad
* Riverside State Park
* Turnbull National Wildlife Refuge

## Viited

## Välislingid

* Spokane'i maakonna koduleht (*inglise keeles*)
Kingi maakond

**Kingi maakond** on maakond mitmes Ameerika Ühendriikide osariigis:

* **[[Kingi maakond (Texas)|Kingi maakond]]** Texases
* **[[Kingi maakond (Washington)|Kingi maakond]]** Washingtoni osariigis

### Austraalias
* **[[Kingi maakond (Uus-Lõuna-Wales)|Kingi maakond]]** Uus-Lõuna-Walesisட

## Vaata ka
* King and Queeni maakond
* Kingsi maakond
King and Queeni maakond

**King and Queeni maakond** (*King and Queen County*) on maakond USA-s Virginia osariigis.

Maakonna halduskeskus on King and Queen Court House.

Maakonna pindala on 844 km², millest 26 km² moodustab veepindala.

Elanike arv oli 2010. aasta rahvaloenduse järgi 6945. Aastal 2000 oli elanike arv 6630.

## Naabermaakonnad
* Caroline'i maakond (põhjas)
* Essexi maakond (kirdes)
* Middlesexi maakond (idas)
* Gloucesteri maakond (kaugs)
* James City maakond (lõunas)
* New Kenti maakond (edelas)
* King Williami maakond (läänes)

## Ajalugu
King and Queeni maakond moodustati 1691. aastal New Kenti maakonna osast.

## Viited

## Välislingid

* King and Queeni maakonna koduleht (*inglise keeles*)
Eau Claire'i maakond

**Eau Claire'i maakond** (*Eau Claire County*) on maakond USA-s Wisconsini osariigis.

Maakonna halduskeskus on Eau Claire.

Maakonna pindala on 1671 km², millest 21 km² moodustab veepindala.

Elanike arv oli 2010. aasta rahvaloenduse järgi 98 736. Aastal 2000 oli elanikke 93 142.

## Naabermaakonnad
* Chippewa maakond (põhjas)
* Clarki maakond (idas)
* Jacksoni maakond (kagus)
* Trempealeau maakond (lõunas)
* Buffalo maakond (edelas)
* Pepini maakond (läänes)
* Dunni maakond (läänes)

## Ajalugu
Eau Claire'i maakond moodustati 6. oktoobril 1856 Chippewa maakonna osast. Eau Claire tähendab prantsuse keeles "selge vesi".

## Viited

## Välislingid

* Eau Claire'i maakonna koduleht (*inglise keeles*)
Browni maakond (Wisconsin)

**Browni maakond** (*Brown County*) on maakond USA-s Wisconsini osariigis.

Maakonna halduskeskus on Green Bay.

Maakonna pindala on 1600 km², millest 220 km² moodustab veepindala.

Elanike arv oli 2020. aasta rahvaloenduse järgi 268 740. Aastal 2010 oli elanikke 248 007 ja 2000. aastal 226 778. See on elanike arvult osariigi neljas maakond.

## Naabermaakonnad
* Oconto maakond (põhjas)
* Kewaunee maakond (idas)
* Manitowoci maakond (kagus)
* Calumeti maakond (edelas)
* Outagamie maakond (läänes)
* Shawano maakond (loodes)

## Ajalugu
Browni maakond moodustati 26. oktoobril 1818 Michigani territooriumi osast. Maakond on saanud nime kindral Jacob Browni järgi.

Browni maakond oli Crawfordi maakonna kõrval üks kahest originaalsest maakonnast. Algselt hõlmas Browni maakond Wisconsini kogu idapoolse osa.

Maakonna esimene halduskeskus asus Menomoneeville'is (praegu osa Allouezist). 1837. aastal sai selleks De Pere. Alates 1854. aastast on maakonna halduskeskus Green Bay.

## Asulad
;Linnad
* De Pere (2020. aasta seisuga 25 410 elanikku)
* Green Bay (107 395 elanikku; halduskeskus)

;Külad
* Allouez (14 156 elanikku)
* Ashwaubenon (16 991 elanikku)
* Bellevue (15 935 elanikku)
* Denmark (2408 elanikku)
* Hobart (10 211 elanikku)
* Howard (osaliselt Outagamie maakonnas; 19 950 elanikku)
* Pulaski (osaliselt Shawano ja Oconto maakonnas; 3870 elanikku)
* Suamico (12 820 elanikku)
* Wrightstown (osaliselt Outagamie maakonnas; 3179 elanikku)

## Maanteed

## Viited

## Välislingid

* Browni maakonna koduleht (*inglise keeles*)
Dane'i maakond

**Dane'i maakond** (*Dane County*) on maakond USA-s Wisconsini osariigis.

Maakonna halduskeskus ja suurim linn on Madison.

Maakonna pindala on 3206 km², millest 93 km² moodustab veepindala.

Elanike arv oli 2010. aasta rahvaloenduse järgi 488 073. Aastal 2000 oli elanike arv 426 526.

## Naabermaakonnad
* Columbia maakond (põhjas)
* Dodge'i maakond (kirdes)
* Jeffersoni maakond (idas)
* Rocki maakond (kagus)
* Greeni maakond (lõunas)
* Iowa maakond (läänes)
* Sauki maakond (loodes)

## Ajalugu
Dane'i maakond moodustati 7. detsembril 1836. aastal. Maakond on saanud nime juristi ja riigimehe Nathan Dane'i järgi.

## Viited

## Välislingid

* Dane'i maakonna koduleht (*inglise keeles*)
Oneida maakond (Wisconsin)

**Oneida maakond** (*Oneida County*) on maakond USA-s Wisconsini osariigis.

Maakonna halduskeskus ja suurim linn on Rhinelander.

Maakonna pindala on 3201 km², millest 288 km² moodustab veepindala.

Elanike arv oli 2010. aasta rahvaloenduse järgi 35 998. Aastal 2000 oli elanike arv 36 776.

## Naabermaakonnad
* Vilasi maakond (põhjas)
* Foresti maakond (idas)
* Langlade'i maakond (kagus)
* Lincolni maakond (lõunas)
* Price'i maakond (läänes)

## Ajalugu
Oneida maakond moodustati 1885. aastal Lincolni maakonna osast. Maakond on saanud nime onaida (*oneida*) indiaani hõimu järgi.

## Kaitsealad
* Nicoleti metsakaitseala (osa)

## Viited

## Välislingid

* Dane'i maakonna koduleht (*inglise keeles*)
Oneida maakond

**Oneida maakond** on maakond mitmes Ameerika Ühendriikide osariigis:

* **[[Oneida maakond (Idaho)|Oneida maakond]]** Idahos
* **[[Oneida maakond (New York)|Oneida maakond]]** New Yorgi osariigis
* **[[Oneida maakond (Wisconsin)|Oneida maakond]]** Wisconsinis
Leo Kaagjärv

**Leo Kaagjärv** (aastani 1956 ja aastatel 1965–1989 **Leo Karlov**; sündinud 1. juunil 1934 Tallinnas) on eesti füüsik ja keelehuviline.

Ta põgenes 1944. aastal koos vanematega Saksamaale. 1949. aastal siirdus pere Austraaliasse, kus Leo Kaagjärv elas pikka aega Sydneys.

Ta on asutanud omanimelise fondi, mille "eesmärk on toetada lasterikkaid eesti peresid, kes peavad tähtsaks eesti keele ja kultuuri hoidmist ning kestmist". Leo Kaagjärve fondi stipendiume määrab kord aastas Eesti Lasterikaste Perede Liidu juhatus.

Ajakirjanduses on ilmunud tema artikleid eesti keele ja keelekasutuse kohta mitmesugustel teemadel alates keelekorraldusest ja lõpetades kurioossete etümoloogiahüpoteesidega. Nii näiteks tuletas Kaagjärv sõna *[[tibla]]* Vana Testamendi Hesekieli raamatus (38:2 jj) mainitud Tubalist ja Venemaa linnast Tobolskist, nime *[[Moskva]]* aga samas kirjakohas mainitud Mesekist.

## Isiklikku
Alates 1990. aastatest elab ta Tartus. Tema abikaasa on Kaarin Riives-Kaagjärv. 

## Tunnustus
* 1999 Tartu Ülikooli medal

## Viited

## Välislingid
* Leo Karlov andmebaasis ISIK
* Leo Kaagjärve Fondi statuut
* Leo Kaagjärv, "Tibla iidne tüvi", Õhtuleht, 18. mai 1998
Lincolni maakond (Wyoming)

**Lincolni maakond** (*Lincoln County*) on maakond USA-s Wyomingi osariigis.

Maakonna halduskeskus ja suurim linn on Kemmerer.

Maakonna pindala on 10 590 km², millest 52 km² moodustab veepindala.

Elanike arv oli 2010. aasta rahvaloenduse järgi 18 106. Aastal 2000 oli elanike arv 14 573.

## Naabermaakonnad
* Tetoni maakond (põhjas)
* Sublette'i maakond (kirdes)
* Sweetwateri maakond (idas)
* Uinta maakond (lõunas)
* Richi maakond (edelas)
* Bear Lake'i maakond (läänes)
* Caribou maakond (loodes)
* Bonneville'i maakond (loodes)

## Ajalugu
Lincolni maakond moodustati 1911. aastal Uinta maakonna osast. Maakond on saanud nime 16. Ameerika Ühendriikide presidendi Abraham Lincolni järgi.

## Kaitsealad
* Bridger-Tetoni metsakaitseala (osa)
* Caribou-Targhee metsakaitseala (osa)
* Cokeville Meadows National Wildlife Refuge
* Fossil Butte'i rahvusmonument

## Viited

## Välislingid

* Lincolni maakonna koduleht (*inglise keeles*)
Natrona maakond

**Natrona maakond** (*Natrona County*) on maakond USA-s Wyomingi osariigis.

Maakonna halduskeskus ja suurim linn on Casper.

Maakonna pindala on 13 924 km², millest 93 km² moodustab veepindala.

Elanike arv oli 2010. aasta rahvaloenduse järgi 75 450. Aastal 2000 oli elanike arv 66 533.

## Naabermaakonnad
* Johnsoni maakond (põhjas)
* Converse'i maakond (idas)
* Carboni maakond (lõunas)
* Fremonti maakond (läänes)
* Washakie maakond (loodes)

## Ajalugu
Natrona maakond moodustati 9. märtsil 1888. aastal Carboni maakonna osast.

## Kaitsealad
* Medicine Bowi metsakaitseala (osa)
* Pathfinder National Wildlife Refuge (osa)

## Viited

## Välislingid

* Natrona maakonna koduleht (*inglise keeles*)
Laramie maakond

**Laramie maakond** (*Laramie County*) on maakond USA-s Wyomingi osariigi kaguosas.

Maakonna halduskeskus ja suurim linn on Cheyenne.

Maakonna pindala on 6962 km², millest 5 km² moodustab veepindala.

Elanike arv oli 2010. aasta rahvaloenduse järgi 91 738. Aastal 2000 oli elanike arv 81 607.

Laramie maakond on elanike arvult Wyomingi suurim maakond.

## Naabermaakonnad
* Gosheni maakond (põhjas ja kirdes)
* Banneri maakond (kirdes)
* Kimballi maakond (idas)
* Weldi maakond (lõunas)
* Larimeri maakond (edelas)
* Albany maakond (läänes)
* Platte'i maakond (põhjas ja loodes)

## Ajalugu
Laramie maakond moodustati 1867. aastal. Maakond on saanud nime Prantsuse-Kanada karusnaha turustaja Jacques La Ramee järgi.

## Viited

## Välislingid

* Laramie maakonna koduleht (*inglise keeles*)
Eesti Arhivaaride Ühing

**Eesti Arhivaaride Ühing** (lühend **EAÜ**) on Eesti vabatahtlik mittetulundusühing, mille eesmärk on arhiivinduse alal tegutsevate isikute kutsealaste, õiguslike, majanduslike ja muude huvide kaitse; kutseoskuste arendamine; dokumentide kogumisele, korrastamisele, säilitamisele ja kasutamisele kaasaaitamine; ajaloo ja arhiivinduse propageerimine. 
EAÜ koondab oma eesmärgi saavutamiseks isikuid, kes hoolitsevad eesti arhiivivarade kogumise, korrastamise, säilitamise ja kasutamise eest, olenemata nende asukohast ja ametkondlikust kuuluvusest.

EAÜ loodi 1939. 

## Vaata ka
*Noorte Arhivistide Nõukogu

## Välislingid
*EAÜ koduleht
Muinsuskaitse Nõukogu

**Muinsuskaitse Nõukogu** (lühend: **MN**) on Eesti Kultuuriministeeriumi juures tegutsev nõuandev kogu, kuhu kuuluvad eksperdid ajaloo, arheoloogia, etnoloogia, arhitektuuri, restaureerimise, kunsti- ja teadusajaloo valdkonnast.

2013. aastal oli MNi esimees Lilian Hansar.

## Viited

## Välislingid
* MNist Kultuuriministeeriumi kodulehel (vaadatud 02.08.2013)
Tetoni maakond (Wyoming)

**Tetoni maakond** (*Teton County*) on maakond USA-s Wyomingi osariigis.

Maakonna halduskeskus ja suurim linn on Jackson.

Maakonna pindala on 10 935 km², millest 554 km² moodustab veepindala.

Elanike arv oli 2010. aasta rahvaloenduse järgi 21 294. Aastal 2000 oli elanikke 18 251.

Maakonnas asub Jackson Hole'i suusakuurort ning ligi 40% Yellowstone'i rahvuspargist.

Maakond on üks suurema sissetulekuga maakondadest nii osariigis kui ka kogu riigis. 2010. aasta rahvaloenduse järgi oli maakonnas personaalne sissetulek inimese kohta 94 672 dollarit, mis on Manhattani (111 386 dollarit) järel teine. 2014. aastal oli USA maksuameti (IRS) andmeil maakonnas keskmine sissetulek 296 778 dollarit, mis oli riigi suurim.

## Naabermaakonnad
* Parki maakond (põhjas)
* Fremonti maakond (Wyoming) (idas)
* Sublette'i maakond (kagus)
* Lincolni maakond (lõunas)
* Bonneville'i maakond (edelas)
* Tetoni maakond (Idaho) (edelas)
* Fremonti maakond (Idaho) (läänes)
* Gallatini maakond (loodes)

## Ajalugu
Tetoni maakond moodustati 15. veebruaril 1921 Lincolni maakonna osast. Maakond on nime saanud Tetoni mäestiku järgi.

Maakond oli varem Vabariikliku Partei kants, maakonnast oli pärit ka endine Wyomingi kuberner (1963–1966) ja senaator (1967–1978) Clifford Hansen (ning ka tema tütrepoeg, Wyomingi praegune kuberner Matt Mead) – aastatel 1944–1988 hääletas maakond alati Vabariikliku Partei poolt. Alates 1992. aasta presidendivalimistest, kui demokraat Bill Clinton võitis maakonnas 37,2% George Bush vanema 34,1% ja Ross Peroti 27,9% vastu, on maakond Vabariikliku Partei poolt hääletanud ainult 2000. aasta valimistel, kui George Bush noorem võitis 52,3%ga. Peale 2008. aasta valimisi on maakond Wyomingi ainus maakond, mis hääletab Demokraatliku Partei poolt. Kuberneri- ja kongressivalimistel on maakond siiski aeg-ajalt vabariiklaste poolt hääletanud.

## Kaitsealad
* Bridger-Tetoni metsakaitseala (osa)
* Caribou-Targhee metsakaitseala (osa)
* Grand Tetoni rahvuspark
* John D. Rockefeller Memorial Parkway
* National Elk Refuge
* Shoshone metsakaitseala (osa)
* Yellowstone'i rahvuspark (osa)

## Viited

## Viited

## Välislingid

* Tetoni maakonna koduleht (*inglise keeles*)
Meleka tänav

**Meleka tänav** on tänav Tallinnas Kristiine linnaosas Lilleküla asumis Mooni allasumis. Meleka tänav algab Sõpruse puiesteelt, ristub Haigru tänavaga ja lõpeb Mooni tänaval. Meleka tänav on idakagu-lääneloodesuunaline ning ligikaudu 330 meetri pikkune.

Meleka tänav sai nime 19. septembril 1958.

## Viited
Sööbik ja Pisik

**"Sööbik ja Pisik"** (norra keeles "Karius og Baktus") on Norra lasteraamat, mille autor ja illustraator oli Thorbjørn Egner. 

Raamat ilmus trükist 1949. aastal, 1954. aastal tegi Ivo Caprino sellest 15-minutise nukufilmi. Mike Sevigi ja Turi Olderheimi ingliskeelne tõlge ilmus USA-s 1986.

Raamatu peategelased on Sööbik (mustajuukseline) ja Pisik (punapäine). Nende algsed nimed Karius ja Baktus viitavad kaariesele ja bakteritele. Nad on kaks väikest "hambatrolli", kes elavad väikese Jensi hambaaukudes. Neil on väga hea elu, kuna Jens sööb siirupiga saia ega pese pärast seda hambaid. Lõpuks aga lõhub hambaarst nende kodud ära ja korraliku hambahoolduse käigus loputatakse nad Jensi suust välja.

Humoorikate piltide ja tähtsa sõnumiga "Sööbik ja Pisik" on saanud Norra lastekirjanduse klassikaks. Selle avaldamisest saati on mitme põlvkonna Skandinaavia lapsed kuulnud lugusid hambatrollidest.

Eesti keeles on "Sööbik ja Pisik" ilmunud Arvo Alase tõlkes 1972. aastal. Varem, sh Eesti Raadio kuuldemängus, tunti teost pealkirjaga "Kaarius ja Baktus". 2007. aastal valmis Eesti Televisioonis Alase tõlke põhjal lastelavastus.

## Välislingid
*Raamatu koduleht
*"Sööbik ja Pisik" portaalis bokmerker.org
Alasti naine (film 1914)

**"Alasti naine"** on Carmine Gallone poolt Itaalias 1914. aastal loodud tummfilm. Inglise keelde on filmi pealkiri vahendatud ka kui "Alasti tõde" (*The Naked Truth*).

## Näitlejad
* Lyda Borelli: Lolette
* Lamberto Picasso: Pierre Bernier
* Wanda Capodaglio
* Ugo Piperno: Rouchard
* Ruggero Capodaglio

## Viited
Alasti naine (film 1922)

**"Alasti naine"** on Roberto Roberti poolt Itaalias 1922. aastal loodud tummfilm.

## Näitlejad
* Francesca Bertini: Lolette
* Angelo Ferrari: Pietro Bernier
* Iole Gerli: principessa di Chambrau
* Franco Gennaro: Rouchard
* Gino Viotti: principe

## Bibliograafia
* Aldo Bernardini, Vittorio Martinelli - *Il cinema muto italiano: I film degli anni venti, 1922-1923* - Roma, Nuova ERI, 1996.
Alasti naine

**"Alasti naine"** on mitme teose pealkiri:

* **[[Alasti naine (film 1914)|"Alasti naine"]]**,  1914. aasta Itaalia tummfilm
* **[[Alasti naine (film 1922)|"Alasti naine"]]**,  1922. aasta Itaalia tummfilm
Mehaanika tänav

**Mehaanika tänav** on tänav Tallinnas Kristiine linnaosas Lilleküla asumis Mooni allasumis. Mehaanika tänav algab Krookuse tänavalt, ristub Metalli tänavaga ning lõpeb Mustamäe teel. Mehaanika tänav on idakagu-lääneloodesuunaline ja ligikaudu 310 meetri pikkune.

Mehaanika tänav sai nime 1904. aastal. Tänava saksakeelne nimi oli *Mechanische Strasse* ja venekeelne *Механическая улица*.

## Viited
Starki maakond (Ohio)

**Starki maakond** (*Stark County*) on maakond USA-s Ohio osariigis.

Maakonna halduskeskus ja suurim linn on Canton.

Maakonna pindala on 1504 km², millest 14 km² moodustab veepindala.

Elanike arv oli 2010. aasta rahvaloenduse järgi 375 586. 2000. aastal oli elanikke 378 098.

## Naabermaakonnad
* Portage'i maakond (põhjas)
* Mahoningi maakond (kirdes)
* Columbiana maakond (idas)
* Carrolli maakond (kagus)
* Tuscarawasi maakond (lõunas)
* Holmesi maakond (edelas)
* Wayne'i maakond (läänes)
* Summiti maakond (loodes)

## Ajalugu
Starki maakond moodustati 13. veebruaril 1808 Columbiana maakonna osast. Maakond on saanud nime Ameerika iseseisvussõja ohvitseri John Starki järgi.

## Viited

## Välislingid

* Starki maakonna koduleht (*inglise keeles*)
Starki maakond

**Starki maakond** on maakond mitmes Ameerika Ühendriikide osariigis:

* **[[Starki maakond (Illinois)|Starki maakond]]** Illinoisis
* **[[Starki maakond (Ohio)|Starki maakond]]** Ohios
* **[[Starki maakond (Põhja-Dakota)|Starki maakond]]** Põhja-Dakotas
Yakima maakond

**Yakima maakond** (*Yakima County*) on maakond USA-s Washingtoni osariigis. 

Maakonna halduskeskus ja suurim linn on Yakima.

Maakonna pindala on 11 168 km&sup2;, millest 39 km&sup2; moodustab veepindala.

Elanike arv oli 2010. aasta rahvaloenduse järgi 243 231. Aastal 2000 oli elanike arv 222 581.

Yakima maakond on pindalalt Washingtoni osariigi teine maakond.

## Naabermaakonnad
* Pierce'i maakond (loodes)
* Lewise maakond (läänes)
* Skamania maakond (edelas)
* Kittitasi maakond (põhjas)
* Klickitati maakond (lõunas)
* Granti maakond (kirdes)
* Bentoni maakond (idas)

## Ajalugu
Yakima maakond moodustati 21. jaanuaril 1885 endise Fergusoni maakonna osast.

## Kaitsealad

*Wenatchee metsakaitseala (osa)
*Gifford Pinchoti metsakaitseala (osa)
*Snoqualmie metsakaitseala (osa)

*Goat Rocks Wilderness
*Mount Adams Wilderness (osa)
*Norse Peak Wilderness (osa)
*William O. Douglas Wilderness

*Toppenish National Wildlife Refuge

## Viited

## Välislingid

* Yakima maakonna koduleht (*inglise keeles*)
Cesare Borgia (film)

**"Cesare Borgia"** on Gerolamo Lo Savio poolt Itaalias 1912. aastal loodud tummfilm.

## Näitlejad
*Giovanni Pezzinga – Cesare Borgia
*Vittorio Rossi Pianelli – paavst Aleksander VI
*Maria Jacobini – Sancha d'Aragona
Pierce'i maakond (Washington)

**Pierce'i maakond** (*Pierce County*) on maakond USA-s Washingtoni osariigis. 
Maakonna halduskeskus ja suurim linn on Tacoma.

Maakonna pindala on 4678 km&sup2;, millest 332 km&sup2; moodustab veepindala.

Elanike arv oli 2010. aasta rahvaloenduse järgi 795 225. Aastal 2000 oli elanikke 700 820.

## Naabermaakonnad
* Kingi maakond (põhjas)
* Yakima maakond (idas)
* Lewise maakond (lõunas)
* Thurstoni maakond (läänes ja edelas)
* Masoni maakond (läänes ja loodes)
* Kitsapi maakond (põhjas ja loodes)

## Ajalugu
Pierce'i maakond moodustati 22. detsembril 1852 Thurstoni maakonna osast. Maakond on saanud nime 14. Ameerika Ühendriikide presidendi Franklin Pierce'i järgi.

## Kaitsealad
*Mount Baker-Snoqualmie metsakaitseala (osa)
* Mount Rainieri rahvuspark (osa)
* Nisqually National Wildlife Refuge (osa)

## Viited

## Välislingid

* Pierce'i maakonna koduleht (*inglise keeles*)
Pierce'i maakond

**Pierce'i maakond** on maakond mitmes Ameerika Ühendriikide osariigis:

* **[[Pierce'i maakond (Georgia)|Pierce'i maakond]]** Georgia osariigis
* **[[Pierce'i maakond (Nebraska)|Pierce'i maakond]]** Nebraska osariigis
* **[[Pierce'i maakond (Põhja-Dakota)|Pierce'i maakond]]** Põhja-Dakota osariigis
* **[[Pierce'i maakond (Washington)|Pierce'i maakond]]** Washingtoni osariigis
* **[[Pierce'i maakond (Wisconsin)|Pierce'i maakond]]** Wisconsini osariigis
Põgenik (film 1912)

**"Põgenik"** on Roberto Danesi poolt Itaalias 1912. aastal loodud tummfilm.

## Näitlejad
*Azucena Della Porta: Coletta
*Maria Jacobini: Anna
*Dillo Lombardi. Andrea Calvi
*Alberto Nepoti: Giorgio Alfieri
Põgenik (film 1920)

**"Põgenik"** on Pier Angelo Mazzolotti poolt Itaalias 1920. aastal loodud tummfilm.

## Näitlejad
* Ria Bruna: Jane
* Vasco Creti: David
* Alfredo Martinelli
Viktor Gurjev (noorem)

**Viktor Gurjev** (sündinud 8. oktoobril 1949 Tallinnas) on klaveripedagoog.

Gurjev õppis aastatel 1956–1960 Nõmme Lastemuusikakoolis (õpetaja Niina Nellis), 1960–1964 Tallinna Lastemuusikakoolis (õpetaja Ida Kahu), 1964–1969 Tallinna Muusikakoolis (õpetaja Ülev Saare) ja 1969–1974 Tallinna Riiklikus Konservatooriumis (Valdur Rootsi ja Anna Klasi klassis). Ta täiendaś end 1977 Moskva Konservatooriumis ning 1978 ja 1983 Gnessinite-nimelises Muusikapedagoogikainstituudis. 

Gurjev töötas aastatel 1974–1976 Loksa Lastemuusikakoolis klaveriõpetajana ja 1976. aastast EMTA üldklaveri lektoraadis lektorina. Ta on olnud tegev ka levimuusikuna mitmes saateansamblis ("Langevad tähed", Mati Nuude saateansambel, "Kännu Kukk Bänd") jt.

## Isiklikku
Tema isa oli laulja Viktor Gurjev ja vanem vend laulja Rostislav Gurjev.
Põgenik (täpsustus)

**Põgenik** on sama mis pagulane.

**"Põgenik"** on ka mitme teose pealkiri:
* **[[Põgenik (film 1912)|"Põgenik"]]**,  1912. aasta Itaalia tummfilm
* **[[Põgenik (film 1918)|"Põgenik"]]**,  1918. aasta Prantsuse tummfilm
* **[[Põgenik (film 1920)|"Põgenik"]]**,  1920. aasta Itaalia tummfilm
* **[[Põgenik (film 1941)|"Põgenik"]]**,  1941. aasta Itaalia film
Asunduse tänav

**Asunduse tänav** on tänav Tallinnas Lasnamäe linnaosas Sikupilli asumis. 

Asunduse tänav algab Lasnamäe tänavalt ja lõpeb Pallasti tänaval. Asunduse tänav on ligikaudu 290 meetri pikkune.
## Hoonestus
* Asunduse tänav 2, 3, 4, 5, 6, 7 hooned on 1962–1966. aastatel tüüpprojekti 1-317А-14E järgi ehitatud viiekorruselised korterelamud.
* Asunduse tänav 9, 11 hooned on tüüpprojekti 1-464А-12 järgi ehitatud viiekorruselised korterelamud.
* Asunduse tänav 13 hoone on tüüpprojekti 1-317А-15 järgi ehitatud viiekorruseline korterelamu.
*Asunduse tänav 15 hoone on 2006. aastal ehitatud kuuekorruseline korterelamu.
## Ajalugu
Asunduse tänav on nime saanud 1912. aastal. Tänava saksakeelne nimi oli *Ansiedlungs-Strasse* ja venekeelne *Колониальная улица*. Tänava rajas üks Eesti ajaloo värvikamaid kinnisvaraärimehi (maadega hangeldaja) Albert Koba 1910. aastal.

## Viited

## Välislingid
Konstantinoopoli ülikool

**Konstantinoopoli ülikool** on **Pandidakterioni** (Πανδιδακτήριον) nime all 425. aastal Konstantinoopolis asutatud kõrgem õppeasutus, mille asutas Ida-Rooma keiser Theodosius II. Kool töötas kuni 15. sajandini.

Bütsantsi ühiskonnas oli haridus au sees ja laialt kättesaadav, isegi maaelanikkonnale ja naistele.

Pandidakterionis õpetati õigust, filosoofiat, arstiteadust, aritmeetikat, geomeetriat, astronoomiat, muusikat, retoorikat, ladina ja kreeka keelt ning muid aineid. Enamiku õppijate jaoks olid põhilised õppeained retoorika, filosoofia ja õigus, et täita riigi ja kiriku ametikohti.

Konstantinoopoli kõrgemat õppeasutust ei peeta tavaliselt maailma esimeseks ülikooliks, sest see erines tunduvalt Euroopa esimestest keskaegsetest ülikoolidest.

## Viited
Byzantion

**Byzantion** oli Bosporuse väina Euroopa-poolsele kaldale rajatud Vana-Kreeka linn, millest hiljem sai Konstantinoopol.

Byzantioni rajasid 657. aastal eKr kreeka linna Megara kolonistid. Linna asukohaks sai strateegiliselt oluline piirkond Vahemere ja Musta mere vahel ning sellel oli väga hea asukohaga sadam, mida hiljem tunti Kuldsarve nime all. Need asjaolud aitasid Byzantionil kasvada piirkonna juhtivaks sadamaks ja töötlemiskeskuseks, mis oli eriti tuntud viljakaubanduse poolest.

## Vaata ka
*Bütsants
Põgenik (film 1918)

**"Põgenik"**, ka "Kibe kättemaks" (*Amarga Vingança*), on André Hugoni poolt Prantsusmaal 1918. aastal loodud tummfilm.

## Näitlejad
* Marie-Louise Derval
* André Nox
* Armand Numès
* Jane Renouardt
* Pierre Denols
* Adrienne Duriez
John Candy

**John Franklin Candy** (31. oktoober 1950 Toronto – 4. märts 1994) oli Kanada filminäitleja ja koomik.

John Candy oli Mehhikos filmi "Wagons East" võtetel, kui ta 43-aastaselt infarkti tagajärjel suri.

## Filme
*"Bluusivennad" (1980)
*"Plärtsatus" (1984)
*"Plärts" (1984)
*"Brewsteri miljonid" (1985)
*"Kosmosekerad" (1987)
*"Lennukid, rongid ja autod" (1987)
*"Looduse rüpes" (1988)
*"Onu Buck" (1989)
*"Kes on Harry Crumb?" (1989)
*"Üksinda kodus" (1990)
*"Deliiriumis" (1991)
*"Üksildased" (1991)
*"JFK" (1991)
*"Libe liug" (1993)

## Välislingid
*
Geni

**Geni.com** on genealoogilise andmestiku veebisait.

Geni on Ameerika tulunduslik sotsiaalvõrgustik ja genealoogia veebisait, mis asutati 2006. aastal. Alates 2012. aasta novembrist kuulub Iisraeli eraettevõttele MyHeritage. 2024. aastast on MyHeritage hoidnud oma genealoogilise veebisaidi Geni veebisaidist eraldi, kuigi Geni profiile saab endiselt sobitada MyHeritage'i puudega ja teiste sugupuude saitidega ning digitaliseeritud andmetega.

## Vaata ka
*Ahnenblatt
*Gramps

## Välislingid
*Koduleht
Gramps

**Gramps** (lühend ingliskeelsest nimetusest *Genealogical Research and Analysis Management Programming System*) on vaba ja avatud lähtekoodiga arvutiprogramm genealoogilise andmestiku töötlemiseks ja haldamiseks.

Gramps on koostatud programmeerimiskeeles Python kasutades PyGObject teeki. Graafilise materjali koostamiseks on kasutusel Graphviz.

## Vaata ka
*Ahnenblatt

## Välislingid
* Programmi veebisait
Lucrezia Borgia (film 1912)

**"Lucrezia Borgia"** on Gerolamo Lo Savio poolt Itaalias 1912. aastal loodud tummfilm.

## Näitlejad
*Francesca Bertini – Lucrezia Borgia
*Vittoria Lepanto
*Achille Vitti
*Gustavo Serena
*Giovanni Pezzinga – Cesare Borgia
Uusplatonism

**Uusplatonism** ehk **neoplatonism** on 3. sajandil m.a.j tekkinud filosoofiakoolkond, mis põhines Platoni ja platonistide õpetusel. Selle rajajad olid Plotinos ja Ammonios Sakkas. Selle esindajad olid veel Iamblichos, Porphyrios ja Proklos.

Uusplatonismi viimaseks esindajaks on peetud Boethiust (480–525 pKr), keda nimetati "viimaseks roomlaseks ja esimeseks skolastikuks". 

Uusplatonismis esineb olemistasandite astmestik (hierarhia), mille tipus on „ainuline“ (kr hen), kellest/millest lähtub kõik olemasolev.  

Paljud uusplatonistliku filosoofia mõisted ja ideed võeti üle varakristlike teoloogide poolt. Uusplatonism on mõjutanud kõiki aabrahmlikke religioone, judaismi, kristlust ja islamit.

Uusplatonismis on ühisjooni budismi ja taoismiga. 

## Vaata ka

*Uusplatooniline kirik

## Viited

## Välislingid

*Vaba Akadeemia loeng 29.10.2019 Alar Laats: "Jumal ja inimene 4" Osa 1
*Vaba Akadeemia loeng 29.10.2019 Alar Laats: "Jumal ja inimene 4" Osa 2
Porphyrios

**Porphyrios** (kreeka keeles Πορφύριος; u. 234 – u. 305) oli uusplatonistlik filosoof.

## Vaata ka
*Porphyriose  puu
Lucrezia Borgia (täpsustus)

**[[Lucrezia Borgia]]** (1474–1497) oli paavst Aleksander VI ja Vannozza Cattanei tütar.

**"Lucrezia Borgia"** on mitme teose pealkiri:

* **[[Lucrezia Borgia (Hugo)|"Lucrezia Borgia"]]** ("Lucrèce Borgia"),  1833. aasta Victor Hugo näidend
* **[[Lucrezia Borgia (ooper)|"Lucrezia Borgia"]]**,  1833. aasta Gaetano Donizetti ooper
* **[[Lucrezia Borgia (film 1912)|"Lucrezia Borgia"]]**,  1912. aasta Itaalia tummfilm
* **[[Lucrezia Borgia (film 1919)|"Lucrezia Borgia"]]**,  1919. aasta Itaalia tummfilm
Iamblichos

**Iamblichos** (kr Ἰάμβλιχος; ld **Iamblichus Chalcidensis**; u 245–325) oli uusplatonistlik filosoof, kes elas ja tegutses peamiselt Süürias, kus ta rajas oma kooli.

## Kirjandus
*Ermenegildo Pistelli (toim). *Iamblichi Protrepticus*, Lipsiae: In Aedibus B.G. Tubneri 1888.
Tomas Venclova

**Tomas Venclova** (sündinud 11. septembril 1937 Klaipėdas) on leedu tõlkija, luuletaja, esseist, dissident.

Ta on lõpetanud 1960. aastal Vilniuse Ülikooli leedu filoloogina.

Ta on õppinud Tartu Riiklikus Ülikoolis ja saanud tugevaid mõjutusi Juri Lotmani töödest.

## Isiklikku
Tema isa oli leedu luuletaja Antanas Venclova.
Lucrezia Borgia (film 1919)

**"Lucrezia Borgia"** on Augusto Genina poolt Itaalias 1919. aastal loodud tummfilm.

## Näitlejad
*Diana Karenne – Lucrezia Borgia
Eileen Brennan

**Verla Eileen Regina Brennan** (sünninimi **Verla Eileen Regina Brennen**; 3. september 1932 Los Angeles – 28. juuli 2013 Burbank) oli USA filminäitleja.

Filmidebüüdi tegi 1967. aasta filmis "Abielulahutus Ameerika moodi" ("Divorce American Style"). Sellele järgnesid rollid Peter Bogdanovichi filmis "Viimane kinoseanss" (1971) ja Jerry Schatzbergi filmis "Hernehirmutis" (1973).

Aastal 1980 kandideeris ta naiskõrvalosatäitja Oscarile rolli eest filmis "Reamees Benjamin". Filmi põhjal valmis ka telesari, mille eest Brennan võitis 1981. aastal Kuldgloobuse ja Emmy auhinna.

## Osaline filmograafia
 

## Välislingid
*
Abruka sadam

**Abruka sadam** on sadam Abruka saarel. 

Sadama geograafilised koordinaadid on .

## Välislingid
* Abruka sadama koduleht
* aerofoto, www.estonia360.ee
Carmen (film 1909)

**"Carmen"** on Gerolamo Lo Savio poolt Prosper Mérimée samanimelise novelli põhjal Itaalias 1909. aastal loodud tummfilm.

## Näitlejad
* Vittoria Lepanto – Carmen
* Dante Cappelli – Don Josè
* Annibale Ninchi – Escamillo
* Alberto Nepoti – Remendado
* Cesare Dondine